text: Husk at se med: TV SYD sender valgspecial fra grænsen i aften
  30 november 2015 kl. 12.31
  TV SYD sender kl. 19.30 i aften en valgspecial , hvor lokale repræsentanter fra både ja- og nej-siden diskuterer den kommende folkeafstemning. 
  TV SYD er i dag rykket fra det sædvanlige studie i Kolding til den dansk-tyske grænse ved Frøslev. Her vil alle dagens nyhedsudsendelser blive sendt, ligesom TV SYD kl. 19.30 sender vores valgspecial fra det mobile studie.
  Der er garanti for debat fra både ja-og nej-siden, da vi har inviteret lokale repræsentanter fra begge sider til debat i studiet med Mikkel Skovgaard som vært og vores faste politiske kommentator Poul Erik Thomsen.
  Fra nej-siden er Kristian Thulesen Dahl (DF) og Henning Hyllested (EL) i studiet, mens ja-siden er repræsenteret ved Benny Engelbrecht (S) og Ellen Trane Nørby (V).
  Debatten i studiet handler om Europol og asyl-politik.
  Aftenens første duel er mellem Benny Engelbrecht og Henning Hyllested, der diskuterer Europol, men Thulesen Dahl og Ellen Trane Nørby debatterer asyl-politik bagefter.
  Mellem de to debatter vil TV SYDs politiske kommentator, Poul-Erik Thomsen, give sit bud på de to emner.
  Følg med på TV SYD kl. 19.30 og på TV SYDs Facebookside samtidigt.
  